# అంతఃపురం (సినిమా)

| అంతఃపురం |
| --- |
|  |
| దర్శకత్వం | కృష్ణవంశీ |
| రచన | కృష్ణవంశీ (కథ), ఆకెళ్ళ (మాటలు) |
| నిర్మాత | పి. కిరణ్ |
| తారాగణం | సాయి కుమార్, సౌందర్య , ప్రకాష్ రాజ్ |
| ఛాయాగ్రహణం | ఎస్. కె. ఎ భూపతి |
| కూర్పు | శంకర్ |
| సంగీతం | ఇళయరాజా |
| నిర్మాణ సంస్థ | ఆనంది ఆర్ట్ క్రియేషన్స్ |
| విడుదల తేదీ | 1998 నవంబరు 30 (1998-11-30) |
| సినిమా నిడివి | 137 ని |
| దేశం | భారతదేశం |
| భాష | తెలుగు |

**అంతఃపురం**  1998లో కృష్ణవంశీ దర్శకత్వంలో విడుదలైన తెలుగు సినిమా. ఇందులో ప్రకాష్ రాజ్, సౌందర్య, సాయికుమార్, జగపతి బాబు ముఖ్యపాత్రల్లో నటించారు. ఈ సినిమాను ఆనంది ఆర్ట్ క్రియేషన్స్ పతాకంపై పి. కిరణ్ నిర్మించాడు.

1999 లో ఈ సినిమాను అదే పేరుతో పునర్నిర్మాణం చేశారు. 2003 లో షారుఖ్ ఖాన్, కరిష్మా కపూర్ ముఖ్య పాత్రల్లో *శక్తి: ది పవర్* అనే పేరుతో పునర్నిర్మాణం చేసారు.

## కథ

ఇది ముఠా కక్ష్యల నేపథ్యంలో తీసిన చిత్రం. రాయలసీమలోని ఒక ముఠా నాయకుడు నరసింహ (ప్రకాష్ రాజ్) కుటుంబానికి వేరొక కుటుంబంతో ముఠా కక్ష్యలు ఉంటాయి. ఇతని కుమారుడు శేఖర్ (సాయి కుమార్) కు ఈ గొడవలు నచ్చక కుటుంబానికి దూరంగా న్యూజిలాండ్ దేశంలో నివసిస్తుంటాడు. అక్కడే ఒక అమ్మాయి భానుమతి (సౌందర్య) ని ప్రేమ వివాహం చేసుకుంటాడు. వీరికి ఒక కుమారుడు కలిగిన తర్వాత తన తండ్రి కోరిక మేరకు తిరిగి గ్రామానికి తిరిగి వస్తాడు. ఇది ఇతని భార్యకు ఇష్టం లేకున్నా భర్త మాటకు విలువ నిచ్చి తను కూడా అక్కడికి వెళుతుంది కాని గొడవలు ఇంకా ముదిరిపోతాయి. అనుకోకుండా జరిగిన గొడవలో సాయికుమార్ ప్రత్యర్థుల చేతిలో హతమవుతాడు. అక్కడే ఉంటే తమ ప్రాణాలకు కూడా ముప్పు ఉన్నదని అతని భార్య, కుమారుడిని తీసుకొని పారిపోతుంది. ఈ క్రమంలో కథ అనేక మలుపులు తిరుగుతుంది.

## నిర్మాణం

### అభివృద్ధి

*నాట్ విత్ ఔట్ మై డాటర్* అన్న 1991 నాటి అమెరికన్ చిత్రంలోని కధ ఆధారంగా తీసుకుని అంతఃపురం సినిమా కథను అభివృద్ధి చేశారు.

## తారాగణం

* ప్రకాష్ రాజ్
* సాయి కుమార్
* సౌందర్య
* ఆర్. పార్థిబన్
* శారద
* జగపతిబాబు - అతిథి పాత్ర
* చిన్నా
* ఎం. ఎస్. నారాయణ
* బాబు మోహన్
* తెలంగాణ శకుంతల

* హీరా రాజగోపాల్(ప్రత్యేక పాట)
* దాసరి అరుణ్ కుమార్(అతిథి పాత్ర)
* రాజబాబు
* జగ్గారావు
* డిల్లీ రాజేశ్వరి
* మాస్టర్ కృష్ణ ప్రదీప్\_రాజా, ప్రకాష్ కొడుకు
* మధుసూదనరావు .

## సాంకేతికవర్గం

* కథ - దర్శకత్వం - కృష్ణ వంశీ
* మాటలు: ఆకెళ్ళ
* పాటలు:సిరివెన్నెల సీతారామశాస్త్రి
* నేపథ్య గానం: కె.ఎస్.చిత్ర, శంకర్ మహదేవన్,శిష్ట్లా జానకి, నాగూర్ బాబు,స్వర్ణలత
* సంగీతం: ఇళయరాజా
* ఛాయా గ్రహణం: ఎస్.కె.ఎ.భూపతి
* కూర్పు: శంకర్
* నిర్మాత: పి.కిరణ్
* నిర్మాణ సంస్థ: ఆనంది ఆర్ట్ క్రియేషన్స్
* విడుదల:30:11:1998.

## పురస్కారాలు

**అంతఃపురం** సినిమాలో సౌందర్య నటనకు ఆంధ్రప్రదేశ్ ప్రభుత్వం నంది పురస్కారాన్ని ప్రకటించింది. జగపతి బాబుకు ఉత్తమ సహాయ నటుడి పురస్కారం లభించింది.

## పాటలు

ఈ సినిమాకు ఇళయరాజా సంగీత దర్శకత్వం వహించాడు. అన్ని పాటలు సిరివెన్నెల సీతారామ శాస్త్రి రాశాడు. పాటలు మెలొడీ మేకర్స్ ఆడియో కంపెనీ ద్వారా విడుదల అయ్యాయి. *సూరీడు పువ్వా* అనే పాటకు గాను ఉత్తమ గాయనిగా ఎస్. జానకి నంది పురస్కారం అందుకుంది.

1. కల్యాణం కానున్నది కన్నె జానకికి - రచన: సిరివెన్నెల సీతారామశాస్త్రి - గానం: కె. ఎస్. చిత్ర
2. అసలేం గుర్తుకురాదు - రచన: సిరివెన్నెల సీతారామశాస్త్రి - గానం: కె. ఎస్. చిత్ర
3. సై చిందెయ్ శివమెత్తర సాంబయ్యా - రచన: సిరివెన్నెల సీతారామశాస్త్రి - గానం: శంకర్ మహాదేవన్
4. సూరీడు పువ్వా జాబిల్లి గువ్వా - రచన: సిరివెన్నెల సీతారామశాస్త్రి - గానం: ఎస్. జానకి
5. ఛెమక్ ఛెమక్ ఛెమకులే - రచన: సిరివెన్నెల సీతారామశాస్త్రి - గానం: నాగూర్ బాబు, స్వర్ణలత
6. అసలేం గుర్తుకు రాదు, రచన: సిరివెన్నెల సీతారామశాస్త్రి, గానం.ఇళయరాజా, కె.ఎస్.చిత్ర.

## మూలాలు

## బయటి లింకులు

* ఇంటర్నెట్ మూవీ డేటాబేసు లో *అంతఃపురం*